Diari Oficial de la Generalitat Valenciana


Sumari del DOGV 3446, del 03-03-1999 (1999/1787)

ACORD de 23 de febrer de 1999, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Sagunt.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3446

Data del DOGV
:   03-03-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/1787


Data del document
:   23-02-1999

Organisme emissor
:   Conselleria de Presidència

Tipus de document
:   Acord

Descriptors 

:   * Sagunt
    * expropiació
    * administració local

ACORD de 23 de febrer de 1999, del Govern Valencià, pel qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Sagunt. [1999/X1787]
  
El Govern Valencià, en la reunió del dia 23 de febrer de 1999, adoptà l'acord següent:
  
L'Ajuntament de Sagunt, després de l'aprovació del projecte d'obres i el compliment de la resta dels requisits legals, va sol·licitar la declaració d'ocupació urgent dels béns i els drets afectats per l'expedient d'expropiació forçosa per a l'execució del projecte de Pla de col·lectors generals per a les aigües pluvials i altres actuacions en matèria de sanejament en diverses zones de la població.
  
Aquesta declaració d'ocupació urgent està justificada per les raons següents:
  
1. La necessitat d'executar amb caràcter urgent el projecte d'obres que reculla les diverses actuacions en els col·lectors generals per a aigües pluvials i la xarxa de sanejament, atesa la problemàtica especial existent a la zona del port, on es pateixen freqüents inundacions en no disposar la xarxa d'evacuació de la capacitat suficient per a absorbir les aigües pluvials en els moments en què es produeixen pluges fortes, per a arreplegar-les i canalitzar-les fins al riu per a descongestionar la xarxa.
  
2. Igualment, la necessitat de declarar l'expropiació urgent es deriva del fet que les obres estan incloses en el Pla Operatiu del Medi Ambient Local, el finançament del qual va a càrrec de la Comunitat Europea (fons FEDER) i de l'Ajuntament, per la qual cosa la demora en l'execució podria produir pèrdua de subvencions.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, que no han presentat al·legacions. En l'expedient consten l'aprovació del projecte tècnic d'obres, l'acta de replantejament i la retenció de crèdit.
  
Per tot això i de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar l'ocupació dels béns i drets subjectes a l'expedient d'expropiació forçosa instruït per l'Ajuntament de Sagunt per a l'execució del projecte de Pla de col·lectors generals per a aigües pluvials i altres actuacions en matèria de sanejament en diverses zones de la població:
  
Relació de béns afectats
  
Polígon: 34
  
Parcel·la: 14
  
Propietària: Sra. Erundina Millán Malavia
  
Superfície: 246 m²
  
Import total: 57.810 pessetes.
  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, per tal que la persona interessada, una vegada publicada la relació i fins al moment de l'alçament de l'acta prèvia, puga formular per escrit davant l'Ajuntament de Sagunt les al·legacions a l'únic efecte d'esmenar possibles errors que s'hagen produït en relacionar els béns afectats per l'ocupació urgent.
  
Contra aquest acord, que posa fi a la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació d'aquest acord en el Diari Oficial de la Generalitat Valenciana, de conformitat amb allò que s'ha establit en l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8.2, 10.1.a), 14.1. tercera i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que les persones interessades utilitzen qualsevol altre recurs que estimen oportú.
  
València, 23 de febrer de 1999
  
El conseller secretari del Govern Valencià, en funcions,
  
JOSÉ LUIS OLIVAS MARTÍNEZ